Нокаут фаза на Европском првенству 2020. је била друга и завршна фаза Европског првенства 2020, које је одржана у 11 држава. Утакмице осмине финала су игране на стадиону Јохан Кројф арена у Амстердаму, Вемблију у Лондону, Пушкаш арени у Будимпешти, Ла Картуха у Севиљи, стадиону Паркен у Копенхагену, Националном стадиону у Букурешту и Хемпден парку у Глазгову. Утакмице четвртфинала игране су на стадиону Санкт Петербург у Санкт Петербургу, Алијанц арени у Минхену, Олимпијском стадиону у Бакуу и на стадиону Олимпико у Риму. Полуфиналне утакмице и финале су одржани на Вемблију.